Førde Fotball

A-lagene

Førde sitt A-lag for herrer spiller i 2. divisjon for herrer avd. 1. Etter opptrykk i 2009 endte de i 2010 som nr. 8 i 2. divisjon for herrer avd. 1. I 2011 endte de nest sist i 2. divisjon for herrer avd. 3 og rykket dermed ned til 3. divisjon. I 3. divisjon var det ingen som kunne true Førde fra eit nytt opprykk til 2. divisjon for herrer avd. 1. I 2013 spiller de igjen i det gode selskap, i det som ble spådd som den hardeste avdelinga. Nedrykket i 2016 første til at Førde spiller for tiden i 3 divisjon.
Førde sitt A-lag for damer endte i 2010 som nr. 4 2. divisjon for kvinner avd. 04. I 2013 spiller de fortsatt i 2. div for kvinner avd. 04.

Opprykkene i 2009

Herrelaget til Førde rykket opp til 2. divisjon, etter å ha slått IBK Birkebeineren fra Drammen 5-3 sammenlagt over to kamper under kvalifiseringen i oktober 2009. Før dette hadde Førde vunnet sin 3. divisjonavdeling (Firdaligaen) med tre poeng mer enn nr. 2 Tornado Måløy FK. Sesongen 2010 blir første gang Førde spiller på nivå 3 i norsk fotball siden 2002, da de rykket ned fra 2. divisjon sammen med blant andre nevnte Tornado Måløy.
I sesongene 2003 til 2009 har Førde hvert år hevdet seg i toppen av fylkesavdelingen i 3. divisjon, og spilte også kvalifisering om opprykk i 2004 og 2008. I 2008 ble det også forøvrig satt publikumsrekord for offisielle kamper på Førde Stadion, da tippeligalaget Aalesunds FK gjestet Førde i NM-Cupen.
Førde sitt kvinnelag rykket også opp fra 3. divisjon sesongen 2009, og avsluttet på en sterk 4.-plass i sin avdeling i 2. divisjon i 2010.

Barne- og ungdomsfotball

Førde Fotball har i hele klubben nærmere 90 lag i ulike aldersgrupper, og mønstrer tilsammen over 1000 fotballspillere. Førde er den ubestridt største breddeklubben i Sogn og Fjordane, og er også blant de aller største på landsbasis. Lagene i aldersbestemte klasser har opp gjennom årene vunnet en lang rekke pokaler i ulike turneringer både regionalt, nasjonalt og internasjonalt.
Til tross for svært gode aldersbestemte lag i en årrekke har Førde ikke foreløpig lykkes i stor grad å skape fotballspillere som slår gjennom på nasjonalt nivå, unntaket kan sies å være tidligere toppscorer i Tippeligaen, Alexander Ødegaard. 
Barnegruppen i klubben arrangerer en årlig serie for lag med spillere i aldersgruppen 5-10 år, denne går under navnet Grendaserien. Etter dette styrer barnegruppen en rekke Førde-lag i aldersgruppen 11-12 år som deltar i serier på fylkesnivå. For spillere i aldersgruppen 13-16 år er det ungdomsgruppen i klubben som gjelder, og fra det året de fyller 14 år, har de beste spillerne anledning til å være med på satsingslaget Førde Gutt Elite, hvor treningsmengden blir betydelig og de til en hver tid beste spillerne for spilletid i kampene. Fra 16-17 årsalder blir de aller beste tatt opp i A-stallen, eller i stallen til rekrutterings- og reservelaget Førde 2, som spiller i 4. divisjon. 
Øvrige spillere får et tilbud på det nivået de ønsker selv. Sesongen 2013 har Førde seniorlag i 2. divisjon, 4. divisjon og 6. divisjon på herresiden, samt i 2. divisjon på kvinnesiden.
Fra høsten 2008 har klubben drevet Førde-Akademiet, en fotballskole som følger skoleåret og tilbyr spillere fra hele klubben i aldersgruppen 10-15 år flere treningsøkter enn de får dersom de bare trener med laget sitt. Akademiet ble fra starten av en kjempesuksess med flere hundre spillere, og måtte opprette ventelister siden påmeldingskapasiteten ble sprengt. Blant de ansvarlige for akademiet er to av klubben sine heltidsansatte trenere, Torbjørn Glomnes og Jo Inge Gåsvær. Nevnte Glomnes ble hentet fra Sogndal sommeren 2010 for å styrke Førdes satsing på talentutvikling, mens Jo Inge Gåsvær som tidligere var fysisk trener i Sogndal, fra sommeren 2011 er daglig leder i Førde Fotball.

Fasiliteter

A-lagene både på herre- og kvinnesida spiller hjemmekampene sine på gressbanen Førde stadion. Dette er klubben sin hovedarena og inkluderer også en flombelyst kunstgressbane i full størrelse fra 2002. Førde stadion ligger side om side med Førdehuset, hvor en innendørs storhall med parkettdekke blir brukt til trening vinterstid for noen av de aldersbestemte lagene.
Rundt om i bydelene og bygdene ute i kommunen er det flere nyere kunstgressbaner og ballbinger av relativt god standard. Anleggsituasjonen i klubben har de siste årene (spesielt vinterstid) likevel vært kritisk, og vinteren 2012 kom endelig den første av to kunstgressbaner i den nye bydelen på Hafstad. Den andre banen skal stå klar til vinteren igjen og resten av Hafstad Idrettspark skal være klart i løpet av en 2 års periode. Det er også framtidige planer om å bygge tribuner ved kunstgressbanen og ny storhall ved Førdehuset.